Geschäftsbrief
Material: papyrus
Place: unbekannt
Categories: Brief (privat)
NN an NN
vexillarius
Pferd
Geld
Γράνιος Ἰγνατίωι τῷ ἀδελφῷ καὶ κυρίῳ 
πλεῖστα χαίρειν· γεινώσκειν σε θέλω 
ὅτι Πομπηιανός μοι ἔγραψε τὸν ἵπ
πον τοῦ ἀδελφοῦ σου κατεληλ[υ]θέναι 
εἰς Ἀλεξάνδριαν καὶ τετειμογραφῆσθαι. 
ὑπὸ τοῦ ἡγεμόνος δραχμῶν διακοσίων · 
οὐ μόνον δὲ τοῦτο, ἀλλὰ καί τίς ποτε 
ἱππεὺς Πρόκλος ὀνόματι οὐηξιλλάριος 
ἐπεὶ ἦλθεν λέγων ὅτι ὀφε[ίλ]ει μοι εἰς 
λόγον χόρτου εἴκοσι  καὶ ὀκτὼ  στρατῆρες· 
καὶ κατενγυησετο πρὸς τὸν κουρά
τορα τριάκοντα  στρατῆρες οὓς δέδωκ[εν] 
ἐπὶ λόγῳ ὁ ἱππεὺς εἰς τιμὴν τοῦ 
ἵππου ἵνα λοιποὺς ὀφείλῃ εἴκοσι  στ 
στατῆρες. ἐγὼ οὖν ταῦτα μεταλα
βὼν ἀφίωκα πάντα κατὰ πετρῶ[ν] 
ταῦτα τοιαῦτά ἐστι, καὶ οὐ δι
δοιμι ἐργασίαν ἐνγίσαι τῶν ἐκεῖ· 
ἀρκείσθω γάρ μοι ἡ προ[τ]έρα ζημ[ία]. 
ἀσπάζομαι Σεραποῦν κ[αὶ] τὰ ἔκγ[ονα] 
ἡμῶν· ἀσπάζεται ὑμᾶς Σεραπι[ὰς πά]
λιν.  ἔρρωσο.